L 2/16
FI
Euroopan unionin virallinen lehti
4.1.2023
KOMISSION TÄYTÄNTÖÖNPANOASETUS (EU) 2023/6, annettu 3 päivänä tammikuuta 2023, luvan antamisesta Lentinula edodes (siitake) -rihmaston avulla fermentoidun herne-riisiproteiinin saattamiseksi markkinoille uuselintarvikkeena ja täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan 1 kohdan, sekä katsoo seuraavaa: (1)
Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin uuselintarvikeluettelossa.
(2)
Komission täytäntöönpanoasetuksessa (EU) 2017/2470 (2) vahvistetaan unionin luettelo uuselintarvikkeista asetuksen (EU) 2015/2283 8 artiklan mukaisesti.
(3)
Yritys MycoTechnology, Inc., jäljempänä ’hakija’, esitti 12 päivänä joulukuuta 2019 komissiolle asetuksen (EU) 2015/ 2283 10 artiklan 1 kohdan mukaisesti hakemuksen Lentinula edodes (siitake) -rihmaston avulla fermentoidun herneriisiproteiinin saattamisesta unionin markkinoille uuselintarvikkeena.
Hakija pyysi, että fermentoitua herneriisiproteiinia saisi käyttää koko väestölle tarkoitetuissa leipomotuotteissa, leivissä, sämpylöissä, krutongeissa, pizzassa, aamiaisviljatuotteissa, viljapatukoissa, hedelmä- ja kasvispohjaisissa juomissa, sekoitusvalmiissa juomajauheissa, kaakao- ja suklaamakeisissa, maitoa jäljittelevissä tuotteissa ja painonhallintaan tarkoitetuissa muissa kuin maitopohjaisissa ateriankorvikkeissa, fermentoiduissa maitopohjaisissa tuotteissa, pastapohjaisissa tuotteissa, raakalihavalmisteissa ja lihavalmisteissa, valmiskeitoissa ja keittotiivisteissä tai -jauheissa, salaateissa, lihan korvikkeissa, maitopohjaisissa juomissa ja painonhallintaan tarkoitetuissa ateriankorvikkeissa.
(4)
Hakija esitti komissiolle 12 päivänä joulukuuta 2019 myös pyynnön, joka koski hakemuksen tueksi toimitettujen omistusoikeuden alaisten tieteellisten tutkimusten ja tietojen suojaamista; kyseessä ovat uuselintarvikkeen tuotantoprosessin yksityiskohtainen kuvaus (3) ja koostumusanalyysit (4).
(5)
Komissio pyysi 22 päivänä huhtikuuta 2020 Euroopan elintarviketurvallisuusviranomaista, jäljempänä ’elintarvike­ turvallisuusviranomainen’, arvioimaan Lentinula edodes (siitake) -rihmaston avulla fermentoitua herne-riisiproteiinia uuselintarvikkeena.
(6)
Elintarviketurvallisuusviranomainen antoi 28 päivänä helmikuuta 2022 tieteellisen lausunnon ”Safety of pea and rice protein fermented by Shiitake (Lentinula edodes) mycelia as a novel food pursuant to Regulation (EU) 2015/2283 ” (5) asetuksen (EU) 2015/2283 11 artiklan mukaisesti.
(1) EUVL L 327, 11.12.2015, s. 1.
(2) Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
(3) MycoTechnology, Inc. (2020, ei julkaistu).
(4) MycoTechnology, Inc. (2020 ja 2021, ei julkaistu).
(5) EFSA Journal 2022;20(4):7205.